Primarul laburist al Londrei, Sadiq Khan, a fost reales la alegerile locale care au avut loc joi în Anglia, devenind astfel primul edil al capitalei britanice care obţine un al treilea mandat, au anunţat media britanice, după numărarea tuturor voturilor, relatează AFP şi EFE, preluat de agerpres.ro.
Khan – în vârstă de 53 de ani, fiul unor imigranţi pakistanezi şi primul primar musulman al Londrei – a obţinut 1.088.000 de voturi, faţă de 813.000 candidata conservatoare Susana Hall.
Sadiq Khan conduce capitala britanică din 2016, succedându-i lui Boris Johnson, care a avut două mandate succesive de primar înainte de a deveni prim-ministru.
Alte victorii ale laburiştilor erau aşteptate după alegerile locale de joi, un semnal înaintea alegerilor naţionale din acest an, care, potrivit sondajelor, l-ar putea aduce la putere pe liderul laburist Keir Starmer şi ar putea pune capăt celor 14 ani de guvern conservator.
Alegătorii au votat joi pentru mai bine de 2.000 de mandate ale consiliilor locale din Anglia şi pentru câteva fotolii importante de primari, inclusiv în capitala Londra.
Primarul Londrei se opune planurilor guvernului britanic de relaxare totală a restricțiilor
Primarul Londrei, Sadiq Khan, se opune demersurilor guvernului britanic ce vizau o relaxare totală a restricțiilor din data de 27 ianuarie 2021.
Primarul Londrei Sadiq Khan a spus că portul unei măşti este unul dintre cele mai importante lucruri pe care le pot face oamenii pentru a preveni răspândirea virusului.
Guvernul britanic este îndemnat să renunţe la planul de a pune capăt portului obligatoriu al măştii în transportul public din Anglia de la 27 ianuarie, în contextul avertismentelor că COVID-19 reprezintă în continuare o ameninţare, relatează dpa.